  Анжелика Тихонова корреспондент Спортъя 23-тӥ элькун тол гурт шудонъёс улсын баскетболъя ӵошатсконын вормиз Эгра ёросысь команда. 10-тӥ-12-тӥ тулыспалэ Ижкарысь гурт возёсъя академилэн спортъя огъетаз ортчем йылпумъян шудонъёсы куать командаос пыриськизы. Со сярысь ивортэ физкультурая, спортъя но егитъёслэн политиказыя министерстволэн пресс-службаез. Нырысетӥ инты понна вожвылъяськонын Ува но Эгра ёросъёслэн командаоссы пумиськизы. Эграос шудонлэн нырысетӥ минутъёсаз ик вормон мылкыдзэс улонэ пыӵатыны кутскизы но вожвылъяськисьёссэс 86:46 лыдын азьпалтыса, гурт шудонъёслэсь зарни медальёссэ утӥзы. Куинетӥ инты понна вожвылъяськизы Яр но Дэри ёросъёслэн командаоссы. Шудонын юн пумитъяськыса, 39:36 лыдын вормиз Яр ёрос. Пумиськонъёслы быдэсак йылпумъянъёс таӵеесь: 1-тӥ инты — Эгра ёрос 2-тӥ инты — Ува ёрос 3-тӥ инты — Яр ёрос 4-тӥ инты — Дэри ёрос 5-тӥ инты — Сарапул ёрос 6-тӥ инты — Якшур-Бӧдья ёрос Тодэ вайытом, 2017-тӥ арын спортъя тол элькун гурт шудонъёс Якшур-Бӧдьяын 22-тӥ-25-тӥ тулыспалэ ортчозы. Со дырозь черкогуртын куас базаез быдэсак выльдыны кулэ. Шудонъёслэн талисманэз луоз Осконлык кизили. Тегъёс: Спорт Ижкар Якшур-Бодья Эгра Удмуртия баскетбол гуртшудонъёс  